text: Carlsbergfyringer går uden om Fredericia
  20 maj 2015 kl. 13.39
  Den danske bryggerikoncern Carlsberg meddeler, at de skærer 180 stillinger - heraf 75 i Danmark. Men bryggeriet i Fredericia går fri.
  Som et led i en ny strategiplan, der blev annonceret i forbindelse med regnskabet for 2014 i februar, skal der nu skæres ned på arbejdspladser. Cirka 75 job vil blive nedlagt, oplyser pressechef Jens Bekke fra Carlsberg.
  - Det vil blive fyringer omkring hovedkontoret, så der vil ikke ske noget på bryggeriet i Fredericia, siger Jens Bekke til TV SYD.
  